13. ข้อมูลอื่นที่เกี่ยวข้อง

รายงานความคืบหน้าการดำเนินงานตามแผนฟื้นฟูกิจการ

  นับตั้งแต่วันที่ศาลล้มละลายกลางได้มีคำสั่งเห็นชอบด้วยแผนฟื้นฟูกิจการของบริษัท
  และแต่งตั้งผู้บริหารแผนเมื่อวันที่ 2 ตุลาคม 2544 จนถึงวันที่ 31ธันวาคม 2547
  บริษัทได้ดำเนินการตามแผนฟื้นฟูกิจการ สรุปรายละเอียดงานที่ดำเนินการแล้วเสร็จได้ดังนี้

1.) การลดทุน และเพิ่มทุนจดทะเบียน

  บริษัทได้ดำเนินการลดทุนจดทะเบียนจากเดิมจำนวน 2,000,000,000 บาท แบ่งออกเป็น
  200,000,000 หุ้น มูลค่าที่ตราไว้ หุ้นละ 10 บาท ลงเหลือ 778,256,470 บาท
  และได้ดำเนินการเพิ่มทุนจดทะเบียนเป็น 12,000,000,000 บาท
  โดยออกหุ้นสามัญที่ยังไม่จัดสรรจำนวน 1,122,174,353 หุ้น
  ไว้เพื่อรองรับการแปลงหนี้เป็นทุนและใบสำคัญแสดงสิทธิในการจองซื้อหุ้นสามัญตามที่กำหนดในแผนฟื้นฟูกิจการ
  โดยบริษัทได้จดทะเบียนแก้ไขหนังสือบริคณห์สนธิและทุนจดทะเบียนต่อนายทะเบียนห้างหุ้นส่วนและบริษัท
  กรมทะเบียนการค้า กระทรวงพาณิชย์ แล้วเสร็จเมื่อวันที่ 6 กุมภาพันธ์ 2545

  2.) การจ่ายชำระหนี้และดอกเบี้ยให้แก่เจ้าหนี้

บริษัทได้ดำเนินการจ่ายชำระหนี้ให้แก่เจ้าหนี้ตามขั้นตอนและวิธีการที่กำหนดในแผนฟื้นฟูกิจการตรงตามกำหนด
โดยจ่ายดอกเบี้ยครั้งหลังสุดคือของงวด 1 ตุลาคม – 31 ธันวาคม 2546 เมื่อวันที่ 31 มกราคม
2547

  3.) การดำเนินการออกใบสำคัญแสดงสิทธิให้แก่เจ้าหนี้ไม่มีประกัน

บริษัทโดยผู้บริหารแผน
ได้จัดสรรใบสำคัญแสดงสิทธิที่จะซื้อหุ้นให้แก่เจ้าหนี้ไม่มีประกันเป็นที่เรียบร้อยแล้วในวันที่ 7
พฤศจิกายน 2545 เป็นจำนวนรวมทั้งสิ้น 53,000,000
หน่วยและได้สำรองเผื่อการจัดสรรให้แก่เจ้าหนี้กลุ่ม 11(ถ้ามี)จำนวน 210,000
หน่วยและได้ดำเนินการนำใบสำคัญแสดงสิทธิที่จะซื้อหุ้นดังกล่าวเข้าเป็นหลักทรัพย์จดทะเบียนในตลาดหลักทรัพย์แห่งประเทศไทยตั้งแต่วันที่
4 ธันวาคม 2545 และได้มีการใช้สิทธิตามใบสำคัญแสดงสิทธิซื้อหุ้นสามัญ
จนถึงวันครบกำหนดใช้สิทธิครั้งที่ 5 ในเดือนธันวาคม 2547 รวม 5 ครั้งเป็นจำนวน 36,087,265
หุ้นคิดเป็นมูลค่า 355,295,666 บาท
และได้จดทะเบียนเพิ่มทุนการใช้สิทธิจำนวนดังกล่าวกับกระทรวงพาณิชย์เรียบร้อยแล้ว

4.) การดำเนินการออกหลักทรัพย์หุ้นสามัญให้แก่เจ้าหนี้ไม่มีประกัน

  บริษัทได้ดำเนินการแปลงหนี้เป็นทุนเพื่อชำระหนี้ตามแผนให้แก่เจ้าหนี้ไม่มีประกันที่แสดงความประสงค์ขอแปลงหนี้เป็นทุนมายังบริษัทก่อนวันที่
  1 กันยายน 2545 มูลค่ารวม 5,184,227,110 บาท คิดเป็นหุ้นสามัญจำนวน 518,422,711
  หุ้นมูลค่าหุ้นละ 10 บาท
  และได้ดำเนินการออกหุ้นสามัญตามจำนวนที่แปลงสิทธิให้เจ้าหนี้เรียบร้อยแล้วและดำเนินการจดทะเบียนเพิ่มทุนดังกล่าวกับกระทรวงพาณิชย์เมื่อวันที่
  1 พฤษภาคม 2546

5.  การดำเนินการโอนหลักประกันที่ในโครงการพัฒนาอสังหาริมทรัพย์ที่ยังไม่สามารถ

  ดำเนินการพัฒนาได้

  ตามเงื่อนไขที่ระบุไว้ในแผนฟื้นฟูกิจการ เมื่อบริษัทได้ดำเนินการต่างๆครบตามเงื่อนไข
  ถือว่าบริษัทดำเนินการตามแผนฟื้นฟูเป็นผลสำเร็จแล้ว คือ มีส่วนของผู้ถือหุ้นเป็นบวก
  เจ้าหนี้หน่วยงานของรัฐได้รับชำระหนี้ครบถ้วน
  เจ้าหนี้ผู้ซื้อบ้านและที่ดินได้รับชำระหนี้รวมไม่น้อยกว่าร้อยละ 90 ของทั้งหมด และ
  ดำเนินการแปลงหนี้เป็นทุนแล้วไม่น้อยกว่า 400 ล้านหุ้น
  หลังจากนั้นจะต้องดำเนินการประเมินมูลค่าหลักประกันใหม่
  เพื่อกำหนดมูลค่าหลักประกันโครงการพัฒนาอสังหาริมทรัพย์ที่ยังไม่สามารถดำเนินการพัฒนาได้
  เพื่อดำเนินการโอนหลักทรัพย์ที่เป็นหลักประกันชำระหนี้ให้แก่เจ้าหนี้มีประกัน
  ซึ่งบริษัทได้ดำเนินการตามครบเงื่อนไขดังกล่าวข้างต้นแล้ว

  ดังนั้นในเดือนธันวาคม 2546
  บริษัทได้โอนกรรมสิทธิ์ในที่ดินที่เป็นหลักประกันของเจ้าหนี้มีประกันซึ่งมีจำนวนหนี้คงเหลือ ณ
  วันโอน เท่ากับ 1,361.6 ล้านบาท
  เพื่อชำระหนี้ให้แก่เจ้าหนี้หลักประกันโครงการพัฒนาอสังหาริมทรัพย์ที่ยังไม่สามารถดำเนินการพัฒนาได้ตามที่กำหนดไว้ในแผนฟื้นฟูกิจการ
  แต่ยังมีเจ้าหนี้ต่างประเทศบางรายที่ไม่สามารถรับโอนกรรมสิทธิ์ในที่ดินดังกล่าวได้
  ซึ่งมียอดหนี้จำนวน 646.7 ล้านบาท
  บริษัทจึงได้แต่งตั้งให้ธนาคารพาณิชย์ในประเทศแห่งหนึ่งเป็นตัวแทนเจ้าหนี้ดังกล่าวและถือหลักประกันไว้แทนเจ้าหนี้เหล่านั้น
  โดยรับจำนองไว้เพื่อรอโอนกรรมสิทธิ์ให้เจ้าหนี้เหล่านั้นต่อไป

  จึงถือได้ว่าผู้บริหารแผนได้ดำเนินการต่างๆ และบริษัทฯ
  ได้ปฏิบัติตามเงื่อนไขที่ระบุไว้ในแผนฟื้นฟูกิจการครบถ้วนตามเงื่อนไขในการฟื้นฟูกิจการและปรับโครงสร้างหนี้ได้อย่างครบถ้วน
  บริษัทฯ จึงยื่นคำขอออกจากกระบวนการฟื้นฟูกิจการต่อศาล ส่งผลให้เมื่อวันที่ 12 เมษายน 2547
  ศาลล้มละลายกลางได้มีคำสั่งให้ยกเลิกการฟื้นฟูกิจการของบริษัท
  อำนาจหน้าที่ในการจัดการกิจการและทรัพย์สินของบริษัทฯ จึงกลับคืนสู่ผู้บริหารดังเดิม

  หลังจากยกเลิกการฟื้นฟูกิจการและปรับโครงสร้างหนี้
  บริษัทได้ดำเนินการจ่ายชำระหนี้และปรับปรุงรายการรวมสุทธิทั้งสิ้น 626.8 ล้านบาท
  และคงเหลือหนี้ตามแผนสุทธิ 1,232.2 ล้านบาท โดยมีรายละเอียดสรุปหนี้คงเหลือดังนี้

ตารางแสดงมูลหนี้ก่อนและหลังยกเลิกการฟื้นฟูกิจการ ณ 31 ธันวาคม 2547

(หน่วย : ล้าน)

+-------------------+---------------------------+----------------------+
| ประเภท            | หนี้ที่เจ้าหน้าที่พิทักษ์ทรัพย์รับคำขอ  | หนี้ภา                 |
|                   |                           | ยหลังการปรับโครงสร้างหนี้ |
|                   | ณ 27 เมษายน 2544          |                      |
|                   |                           | ณ 31 ธันวาคม 2547     |
+-------------------+---------------------------+----------------------+
| เจ้าหนี้มีประกัน       | 5,465                     | 716                  |
+-------------------+---------------------------+----------------------+
| เจ้าหนี้ไม่มีประกัน     | 12,818                    | 516                  |
+-------------------+---------------------------+----------------------+
| เจ้าหนี้การค้า        | 108                       | -                    |
+-------------------+---------------------------+----------------------+
| เจ้าหนี้ผู้ซื้อบ้านและทีดิน | 148                       | -                    |
+-------------------+---------------------------+----------------------+
| รวม               | 18,539                    | 1,232                |
+-------------------+---------------------------+----------------------+